**PASIENTINFORMASJON - NEOTIGASON®**

Neotigason**®** er beslektet med A-vitamin og brukes ved utbredt psoriasis samt andre hudsykdommer hvor hornlaget i huden vokser for kraftig.

HVORDAN VIRKER NEOTIGASON**®**?

Neotigason**®** påvirker modning, deling og forhorning av cellene i overhuden, slik at disse prosessene normaliseres. Virkningen inntrer gradvis over de første 2-6 uker.

HVORDAN BRUKES NEOTIGASON**®**?

Vanlig dosering er 25 -50 mg, avhengig av kroppsvekt og alvorlighetsgrad. Tablettene skal tas sammen med middagsmåltid. Barn skal ha redusert dose.

HAR NEOTIGASON**®** BIVIRKNINGER?

Vanlige bivirkninger er uttørking av hud og slimhinner. Hudavflassing forekommer i håndflater og fotsåler. Videre blir noen plaget av kløe, håravfall, skjøre negler og neglerotbetennelse.

Noen pasienter får forhøyet kolesterol under behandlingen. Muskel– og leddsmerter er sjeldne.

Bivirkninger som oppstår under behandling er vanligvis forbigående, og forsvinner når behandlingen avsluttes.

HVA KAN GJØRES VED BIVIRKNINGER?

Tørr hud – Bruk fuktighetskremer og oljebad.

Tørre øyne – Kunstig tårevæske fra apoteket.

Tørre lepper – Leppepomade.

Ledd- og muskelsmerter – reseptfrie smertestillende preparater

Unngå sterk sol – Bruk solkremer med fotostabile solfiltre over 20.

HVEM SKAL IKKE TA NEOTIGASON**®**?

Gravide, ammende og kvinner i befrukningsdyktig alder. Hvis medisin allikevel skal gis, bruk sikker prevensjon 1måned før, under behandling og 2-3 år etter at behandlingen er avsluttet.

Ved mistanke om graviditet må lege kontaktes. Kvinner i befruktningsdyktig alder må helst ikke nyte alkohol under og inntil 2 måneder etter avsluttet behandling. Personer med alvorlig nedsatt lever– eller nyrefunksjon, betydelig forhøyet kolesterolverdier eller tilstander med forhøyet vitamin A.

NEOTIGASON**®** OG ANDRE MEDIKAMENTER

Skal ikke brukes sammen med tetracycliner, methotrexat og vitamin A. Effekt av Marevan og progesteron kan bli redusert.

HVORDAN KONTROLLERES BEHANDLINGEN?

Blodprøver tas før behandling startes og med faste intervaller under behandling, ofte ca hver 3. måned. Dersom du har sukkersyke bør blodsukkeret kontrolleres oftere i starten.